ཁ་སར་པ་ནི་སོགས་ཀྱི་སྙིང་རིགས་ལྔའི་རྟགས་ལ།ཞང་ཞུང་བས།གཡུང་དྲུང་འཁོར་ལོ་པདྨ་རིན་པོ་ཆེ།རྒྱ་གར་བས།རྡོ་རྗེ་རལ་གྲི་པདྨ་རིན་བོ་ཆེ་ཟེར།ཞང་ཞུང་བས།ཨ་ཨཱོྃ་ཧཱུཾ་རཾ་ཛ།།རྒྱ་གར་བས།ཨཱོྃ་ཨ་ཧཱུཾ་ཏྲཾ་ཧྲྀ།ཞེས་རིགས་ལྔའི་ས་བོན་ཡིན།ཞང་ཞུང་བས།པྲ་ཕུད་རྩེ་དགུ།རྒྱ་གར་བས།རྡོ་རྗེ་རྩེ་དགུའོ།ཞང་ཞུང་བས།གསས་མཁར་གཞལ་ཡས།རྒྱ་གར་བས།ལྷ་ཁང་གཙུག་ལག་ཞེས་སོ།དེ་ཡང་སྐོར་བ་ལ་བོན་སྐོར་ཡབ་ཐབས་ཀྱི་རང་བཞིན་གཡས་སུ་བསྐོར་བ།ཆོས་སྐོར་ལ་ཡུམ་ཤེས་རབ་རང་བཞིན་གཡོན་དུ་བསྐོར་བ་ཡིན་ཏེ།གཉིས་ཀའི་རྒྱུད་ལ་གཉིས་ཀ་ཡོད་པའོ།།འཁོར་ལོ་ཕྱི་སྐོར་ནང་སྐོར་ཡང་སྲུང་ཟློག་སྒྲིབ་སྦྱང་སོགས་ཀྱི་ཁྱད་པར་གཉིས་ཀ་ལ་ཡོད་དོ།།